text:  Rovnako dobré ako jednotka. Ritchie drží Sherlocka pevne vo svojich režisérskych rukách, a aj keď občas povolí uzdu, stále len do tej miery a včas, aby sa z to celé vymklo kontrole a stala sa z toho obyčajná gýčovina. Je pravda, že pôvodné vyšetrovacie metódy Sherlocka Holmesa by v dnešných kinách asi taký prievan nenarobili, a tak je treba zmodernizovať rok 1890 a všetky okolnosti prispôsobiť dnešnému konzumnému divákovi. Guyov Sherlock sa tak stáva akýmsi superdetektívom, ktorý by si nespravil hanbu ani v dnešnej dobe. Každopádne príbeh nenudí, cez dve hodiny výbušného príbehu nenechajú takmer ani na chvíľku vydýchnuť. Samozrejme čerešničkou na torte a piatou hviezdičkou sú audiovizuálne orgie, spomalené zábery do bodky spĺňajú svoj účel, kamera oscarová. Dialógy sú chytľavé, plné slovných hračiek, nápadu a šmrncu, dodávajú deju nadhľad a vždy v správny okamih odľahčia nervydrásajúcu amtosféru. Ústredná dvojica bez zaváhania, ale Rachel McAdams v prvom dieli bola viac, než snažiaca sa Noomi Rapace. Každopádne záver to vyhral a ak nebude trojka, tak sa síce nič nedeje, ale nebol by som proti. 90%.
item_title: Sherlock Holmes: Hra stínů
item_directors: Guy Ritchie
item_screenwriters: Kieran Mulroney Michele Mulroney
item_cast: Robert Downey Jr. Jude Law Noomi Rapace Jared Harris Eddie Marsan Kelly Reilly Stephen Fry Rachel McAdams Paul Anderson Thierry Neuvic Geraldine James Gilles Lellouche William Houston Vladimir Furdick Clive Russell Affif Ben Badra Fatima Adoum Jack Laskey Daniel Naprous Lasco Atkins Richard Cunningham Paul Warren Mark Sheals Mike Grady Wolf Kahler Marcus Shakesheff Peter Stark Karima McAdams Laurence Dobiesz Alexander Devrient Carsten Hayes Laurentiu Possa